12 മുതല് 15 വയസ്സുവരെയുള്ള കുട്ടികള്ക്ക് വാക്സിനേഷനായുള്ള രജിസ്ട്രേഷന് ഇപ്പോള് നടത്താം കുട്ടികള്ക്കുള്ള വാക്സിനേഷന് വാരാന്ത്യ സായാഹ്ന ക്ലിനിക്കുകളില് അയര്ലണ്ടില് 1215 പ്രായക്കാരായ കുട്ടികള്ക്കുള്ള കോവിഡ് പ്രതിരോധ വാക്സിന് രജിസ്ട്രേഷന് ആരംഭിച്ചു. ഇന്നലെ രാത്രി മുതലാണ് HSE വെബ്സൈറ്റായ https:vaccine.hse.ie വഴി വാക്സിന് ബുക്ക് ചെയ്യാമെന്ന് ആരോഗ്യമന്ത്രി Stephen Donnelly അറിയിച്ചിരിക്കുന്നത്. നേരത്തെ അറിയിച്ചിരുന്നതിലും ഒരു ദിവസം നേരത്തെയാണ് രജിസ്ട്രേഷന് ആരംഭിച്ചിരിക്കുന്നത്. കുട്ടികളുടെ മാതാപിതാക്കള്ക്കോ രക്ഷിതാക്കള്ക്കോ കുട്ടികള്ക്കായി രജിസ്റ്റര് ചെയ്യാം.ഈ വാരാന്ത്യത്തോടെ കുട്ടികള്ക്ക് വാക്സിന് നല്കിത്തുടങ്ങും. ഈവനിങ് ക്ലിനിക്കുകള്, ഫാര്മസികള്, ജനറല് പ്രാക്ടീഷണര്മാര് എന്നിവ വഴി കുട്ടികള്ക്ക് വാക്സിന് നല്കും. അതേസമയം രക്ഷിതാക്കളുടെ സമ്മതത്തോടെ മാത്രമേ വാക്സിന് നല്കൂ.രാജ്യത്ത് ഈ പ്രായത്തില്പ്പെട്ട 280,000 കുട്ടികളാണുള്ളത്. കുട്ടികള്ക്ക് കോവിഡ് വാക്സിന് നല്കുന്നതിനായി സന്നദ്ധമായി നൂറുകണക്കിന് ഫാര്മസിസ്റ്റുകള് സൈന് അപ്പ് ചെയ്തിട്ടുണ്ട്. വാക്സിന് നല്കുന്നതിന് നിശ്ചിതസമയം ക്രമീകരിക്കാനാണ് പലരും പദ്ധതിയിടുന്നത്.650 ജിപിമാരും കുട്ടികളുടെ വാക്സിനേഷന് യജ്ഞത്തിന്റെ ഭാഗമാകും. Stories you may Like